 Ìdìbò Ọyọ: Igbákejì alága kàgbákò ìjàǹbá ọkọ Ọjọ tó yẹ kó jẹ ọjọ ẹyẹ fún Adéyẹmọ Ọjẹdélé, ló jáde láyé. Ìdí ni pé ọjọ tó yẹ kó jẹ ọjọ ẹyẹ fún Adéyẹmọ Ọjẹdélé ló jáde láyé. Ológbèé yìí, tíí se igbákejì alága tuntun, ní ìjọba ìbílẹ Ìrẹpọ, ní ìpínlẹ Ọyọ, tí wọn sẹsẹ búra fún lọjọ Ajé, ló kàgbákò ikú òjijì lásìkò ìjàǹbá ọkọ kan tó wáyé nígbà tó ń kó ẹyẹ padà sí ìlú rẹ, Kishi, láti ìlú Ìbàdàn tí wọn ti búra fún-un. Àwọn iròyin tì ẹ leè ní ìfẹ síí: Adéyẹmọ Ọjẹdélé àti ọkan lára àwọn alátìlẹyìn rẹ nínú òsèlú, ni wọn dìjọ ko àgbákò ikú òjijì náà. Bákan náà ni àwọn èèyàn méjì míì, tí wọn dìjọ wà nínú ọkọ ayọkẹlẹ Honda tó ko ìjàǹbá yìí, náà fara pa yánna-yànna. Ayọkẹlé Honda tí wọn wọ gbé òkìtì, lẹyìn tí táyà rẹ fọ lórí eré Igbákejì alága tuntun, Adéyẹmọ Ọjẹdélé náà sì wà lára àwọn alága àti Igbákejì alága tuntun, tí gómìnà Abíọlá Ajímọbi búra fún lọjọ Ajé. Abúlé Adáfìlà, tó wà lójú ọnà Ògbómọsọ sí Ìgbẹtì, lágbègbè Òkè-Ògùn ni ti ko ìjàǹbá náà lásìkò tí wọn ń padà bọ láti ibi ayẹyẹ ìbúra náà. A gbọ pé ọkọ ayọkẹlé Honda tí wọn wọ náà, ló gbé òkìtì, lẹyìn tí táyà rẹ fọ lórí eré.. : Ọlọrun má jẹ kí ayọ wa dàpọ mọ ìbànújẹ, à sé àdúrà ńlá, tó yẹ ká tètè máa se àmín sí ni. 